**Darovacia zmluva**

**uzavretá podľa § 11 ods. 7 písm. b) zákona Národnej rady Slovenskej republiky č. 278/1993 Z. z.**

**o správe majetku štátu v znení neskorších predpisov a § 628 a nasl. Občianskeho zákonníka** (ďalej len „Zmluva“)

číslo u darcu: ZML-3-63/2021-230 číslo u obdarovaného: 23/2022

**I.**

**Zmluvné strany**

1. Darca: Slovenská republika – Štatistický úrad Slovenskej republiky

 sídlo: Lamačská cesta 3/C, 840 05 Bratislava 45

 IČO: 00166197

 DIČ: 2020830218

konajúci: PhDr. Ľudmila Ivančíková, PhD., generálna riaditeľka sekcie sociálnych štatistík a demografie,

na základe poverenia č. 10230-3944/2021, 32178/2021 zo dňa 09.11.2021 (ďalej len „darca“)

1. Obdarovaný: Obec/Mesto/Mestská časť: **Obec Vyšná Šebastová**

 sídlo: Vyšná Šebastová 157, 080 06 Prešov

 IČO: 00328006

 DIČ: 2021296728

 konajúci: Mgr. Marián Beluško, starosta obce

uzatvárajú túto darovaciu zmluvu, ktorou sa bezodplatne prevádza vlastníctvo hnuteľného majetku štátu v správe darcu do vlastníctva obdarovaného na základe uvedených všeobecne záväzných právnych predpisov a nasledovných dohodnutých podmienok.

**II.**

**Predmet zmluvy**

1. Predmetom zmluvy je darovanie prebytočného hnuteľného majetku štátu a to: tabletový počítač Samsung Galaxy

Tab A10.1, modelové č. SM-T515NZKDXSK, technické parametre: 4G LTE (Cat.6), 64bit Octa Core Processor, 255.4 mm (10,1“) WUXGA TFT, 8MP AF + 5MP, 2GB (RAM) + 32GB (ROM) Memory, 6.150mAh Battery, Dolby Atmos sound effect, obstarávacia hodnota 304,80 EUR/ks, v počte 1 ks (ďalej len „predmet darovania“).

1. Darca daruje a obdarovaný prijíma uvedený predmet darovania, ktorý bude využívať na potreby materiálnotechnického zabezpečenia obdarovaného a organizácií v zriaďovateľskej pôsobnosti obdarovaného.
2. Predmet darovania bol Rozhodnutím o prebytočnosti majetku štátu č. 10230-3944/2021, 32169/2021 zo dňa 04.11.2021 vyhlásený za prebytočný, nakoľko darcovi neslúži a ani v budúcnosti nebude slúžiť na plnenie úloh v rámci predmetu jeho činnosti alebo v súvislosti s ním.

**III.**

**Podmienky darovania**

1. Darca touto zmluvou prevádza predmet darovania z vlastníctva darcu do vlastníctva obdarovaného, ktorý nadobúda predmet darovania do svojho vlastníctva jeho prevzatím.
2. Darca daruje predmet darovania v užívaniaschopnom stave, ktorý zodpovedá dobe jeho užívania.
3. Obdarovaný vyhlasuje, že pozná technický stav predmetu darovania a preberá ho v stave, v akom sa predmet darovania nachádza ku dňu jeho prevzatia.
4. Fyzické odovzdanie a prevzatie daru sa uskutoční do 30 pracovných dní po nadobudnutí účinnosti tejto zmluvy, a to formou písomného odovzdávajúceho a preberajúceho protokolu s uvedením presného výrobného čísla daru, ktorý podpíšu oprávnení zástupcovia zmluvných strán. Darca je povinný v deň odovzdania predmetu darovania odovzdať obdarovanému aj všetky doklady potrebné na riadne užívanie predmetu darovania.

1. Darca prehlasuje, že na predmete darovania neviaznu žiadne dlhy, ťarchy, ani iné právne povinnosti. Darca prehlasuje, že predmet darovania je jeho výlučným vlastníctvom a je s ním oprávnený zmluvne nakladať. V prípade, že by sa vyhlásenie darcu uvedené v predchádzajúcej vete ukázalo ako nepravdivé, je obdarovaný oprávnený odstúpiť od tejto zmluvy.

**IV.**

**Záverečné ustanovenia**

1. Práva a povinnosti zmluvných strán výslovne neupravené touto zmluvou sa riadia príslušnými ustanoveniami Občianskeho zákonníka, zákona Národnej rady Slovenskej republiky č. 278/1993 Z. z. o správe majetku štátu v znení neskorších predpisov a inými všeobecne záväznými právnymi predpismi.
2. Zmluva nadobúda platnosť dňom jej odsúhlasenia Ministerstvom financií Slovenskej republiky a účinnosť dňom nasledujúcim po dni jej zverejnenia v Centrálnom registri zmlúv.
3. Zmeny a dodatky tejto zmluvy sú možné len na základe písomnej dohody oboch zmluvných strán.
4. Zmluva je vyhotovená v 3 rovnopisoch, z ktorých 1 rovnopis obdrží darca, 1 rovnopis obdarovaný a 1 rovnopis Ministerstvo financií Slovenskej republiky.
5. Zmluvné strany vyhlasujú, že si zmluvu prečítali, jej obsahu porozumeli, že ju neuzatvorili v tiesni, ani za nápadne nevýhodných podmienok, a na znak súhlasu s jej obsahom ju vlastnoručne podpisujú.

Za darcu: Za obdarovaného:

V Bratislave, V

|  |
| --- |
| Vyšná Šebastová  |
|  |
|  | 10.02.2022 |

dňa ....................................................

 dňa

PhDr. Ľudmila Ivančíková, PhD. Mgr. Marián Beluško

generálna riaditeľka sekcie sociálnych štatistík starosta obce

a demografie na základe poverenia

č. 10230-3944/2021, 32178/2021 zo dňa 09.11.2021